Tak for hyggelig velkomst selv om det var meget sent. Alt var forberedt for os og fungerede som aftalt og vi havde et fantastisk ophold. Tagterrassen i 2 plan blev brugt flittigt i det dejlige sensommervejr og vi nød den skønne udsigt over hele byen både dag og aften.
Beliggenheden var perfekt i forhold til det vi havde planlagt at se. Kvarteret var roligt selv om det var tæt på aftenlivet i Trastevere. Samtidig var det dejligt at kunne finde lækre restauranter tæt på lejligheden.
Indretningen var fin til 5 personer. Det var dejligt med 2 badeværelser. Vi takker også for hjælpen med at opbevare vores bagage i et par timer inden afrejse.
Vi har haft en pragtfuld ferie og kommer gerne igen. Tusind tak Chiara.